3.4.2-Mavzu: “Fan va tabiat” rivojlanish markazida bolalarni oʻrganuvchi tadqiqiy faoliyatini rivojlantirishga qaratilgan pedagogik jarayon mazmuni
(nazariy mashg’ulot, 2 soat)

Reja:
1. Rivojlanish markazlarida pedagogik jarayonni rejalashtirish va ish mazmuni bo‘yicha tavsiyalar
2. "Fan va tabiat" rivojlanish markazining pedagogik jarayonining mazmuni.
3. “Fan va tabiat” rivojlanish markazini metodik ta‘minlash.

1. Rivojlanish markazlarida pedagogik jarayonni rejalashtirish va ish mazmuni bo‘yicha tavsiyalar

Markazning asosiy maqsadi bolalarni tabiat va tevarak atrofdagi xodisalar bilan tanishtirish, jonli va jonsiz tabiatni farqlash, undagi turli xil mavjudotlarning yashash tarzlari haqidagi ma’lumotlarni olishga o‘rgatish. Inson organizmi to‘g‘risidagi dastlabki bilimni ham mana shu markazda oladilar, Mikroskop, elektr asboblari, oshxona jihozlaridan foydalanishdagi havfsizlik qoidalari, tosh, suv, tuproqning xususiyatlari bilan tanishish ham aynan shu markaz mavzulariga kiradi. Demak markazning asosiy vazifasi bolalarda bilish jarayonlarini rivojlantirishga qaratilganligiga yana bir bor iqror bo‘ldik. Markaz faoliyati ko‘proq kattalar bilan birga tashkil etiladi. Chunki bolalar xavfsizligini ta’minlash lozim.
 Markazga qo‘yiladigan jihozlar barchasi bola hayotiga xavf solishdan yiroq bo‘lishini ta’minlash lozim. Ularni ishlatilgandan so‘ng markazdan olib qo‘yiladi. Aynan shu tajribalarni o‘tkazilgan foto suratlar bilan bolalar olgan bilimlari mustahkamlanadi. Hafta mavzusidagi jihozlardan foydalanish ehtiyoji tug‘ilganda ertalabki va kechki soatlarda tarbiyachi yordamida o‘tkazilgan tajribalar boshqa bolalar bilan ham tashkil etiladi. Markazni tashkil etishda quyidagilarga e’tibor qaratish lozim: 
1. Markaz faoliyatiga olib kelingan har qanday predmet, mahsulot nazoratga olinadi. Qayerda ishlab chiqilganligiga e’tibor qaratiladi. 
2.  Markaz o‘tkir tig‘li, bola hayotiga havf soluvchi predmet va jihozlardan holi bo‘lishi lozim. 
3. Markazga tabiat, tevarak atrofga oid fotosuratlar, ta’limiy o‘yinlar, mavzular asosida turli jihozlar va materiallar bo‘lishi kerak.
 "Ilm, fan va tabiat" markaziga atrofdagi olam bilan tanishtirish, tabiat bilan tanishtirish, ekologiya mashg‘ulotlari kiritilgan.Hafta mavzusidagi jihozlardan foydalanish ehtiyoji tug’ilganda ertalabki va kechki soatlarda tarbiyachi yordamida o’tkazilgan tajribalar boshqa bolalar bilan ham tashkil etiladi.
Bolalarni tabiiy dunyo bilan tanishtirishning asosiy vazifalari:
• atrof-muhit, turmush tarzi, o'simliklar va hayvonlarning yashash sharoitlari, atrofmuhit sharoitlariga moslashish usullari bilan tanishtirish;
• o'simliklar, ularning tuzilishi, xarakterli xususiyatlari, o'sish sharoitlari haqidagi g'oyalarni aniqlashtirish va mustahkamlash;
• uy hayvonlari, yovvoyi hayvonlar va ularning bolalari, tashqi ko'rinishining xususiyatlari, harakatlanish va ovqatlanish usullari bilan tanishtirish;
• -fasllar, o'simliklar va hayvonlar hayotidagi mavsumiy o'zgarishlar, odamlar mehnati haqidagi g'oyalarni chuqurlashtirish va tizimlashtirish;
• "inson — tabiat — jamiyat" tizimidagi aloqalarni tushunish va sabab-oqibat munosabatlarini o'rnatish qobiliyatini shakllantirish;
• bolalarning ekologik madaniyat asoslarini o'zlashtirishga ko'maklashish;
• tabiat ob'ektlari va hodisalariga qiziqishni shakllantirish, hissiy sezgirlikni, tirik mavjudotlarga do'stona va hurmatni rivojlantirish.
 Tabiat bilan tanishish jarayonida bolalar tirik va jonsiz dunyo, ob'ektlar va tabiat hodisalarining o'zaro bog'liqligi to'g'risida g'oyani shakllantiradilar. Doimiy o'zgaruvchan muhitda inson hayoti va faoliyatining tabiiy sharoitlarga bog'liqligiga alohida e'tibor qaratiladi — bolalar qaramlikning haqiqiy sabablarini ko'rishni va tushunishni o'rganadilar.
Tabiat bilan tanishish jarayonda quyidagicha amalga oshiriladi:
• darslar;
• ekskursiyalar (tabiiy fan, qishloq xo'jaligi), shu jumladan kuzatish, ob'ektni ko'rish, amaliy vazifalar;
• o'simlik, hayvon, tabiiy hodisa-bitta ob'ekt bilan tanishish mumkin bo'lgan maqsadning asosi;
• bolalar faoliyatining har xil turlari (o'yin, ish, tajriba va boshqalar).
Rivojlanish markazlarida pedagogik jarayonni rejalashtirish davlat o‘quv dasturi, bolalarning yosh va individual xususiyatlari hamda qiziqishlarini hisobga olgan holda amalga oshiriladi. Rejalashtirish jarayonida pedagog bolalarning mustaqil faoliyatini qo‘llab-quvvatlovchi, ularni izlanishga undovchi sharoitlarni yaratishi lozim.
Pedagogik jarayonni rejalashtirishda quyidagi jihatlarga e’tibor qaratish tavsiya etiladi:
· rivojlanish markazlarining maqsad va vazifalarini aniq belgilash;
· bolalarning faol ishtirokini ta’minlovchi mashg‘ulot va o‘yinlarni tanlash;
· kuzatish, tajriba, savol-javob va amaliy faoliyatni uyg‘unlashtirish;
· xavfsizlik qoidalariga rioya qilish;
· bolalarning erkin tanlov asosida faoliyat yuritishiga imkon yaratish.
Rivojlanish markazlaridagi ish mazmuni bolalarda bilim, ko‘nikma va malakalarni bosqichma-bosqich shakllantirishga qaratilgan bo‘lib, pedagog rahbarlik qiluvchi, yo‘naltiruvchi va motivatsiya beruvchi rolni bajaradi.

2. "Fan va tabiat" rivojlanish markazining pedagogik jarayonining mazmuni.
Maktabgacha yoshda bolalarda tabiatga qiziqishni rivojlantirish juda muhimdir. Hayvonlar va o'simliklarni kuzatish va tekshirishni tashkil etish, ularning tashqi ko'rinishiga, harakatlariga, odatlariga e'tibor berish orqali pedagoglar nafaqat tabiat haqidagi bilimlarni, balki bolalarning unga bo'lgan munosabatini ham shakllantiradi. Pedagoglar har doim bolaning yoshini hisobga olishingiz va ma'lum bir mavzu yoki hodisada uning e'tiborini nima jalb qilishini bilishi kerak. Tabiat bilan bevosita aloqada qiziqish kuzatish bilan birga rivojlanadi.
Fan va tabiat markazida bolalar ilk tabiiy-ilmiy tushunchalarni о‘rganib boradilar. Ushbu markazda bolalarning tabiat hodisalari haqida bilib olgan tushunchalari va kо’chadan topilgan narsalar bilan mashg‘ul bо‘lishlari uchun  foydalaniladi.
Bolalar kichik tajribalar о‘tkazishi, laboratoriya tashkil etishi va о‘zlari narsa va hodisalarni о‘rganib, о‘ziga xos xususiyatlarini aniqlaydilar. Masalan, tabiatdagi tabiiy unsurlar suv, havo va qum, tuproqning xususiyatlarini о‘rganadilar. Amaliѐtda sinab kо‘radilar.Ushbu markazda  bolalar loy  va  qum  xususiyatlarini ajrata  oladi,  turli  tuzilmalarni  qurishi mumkin bо‘ladi.
Bolalarning hayotimiz davomida ishlatiladigan narsalarni qayerdan kelganligi, ularni nimadan olinganligi haqidagi bilimlarni olish orqali ularga bо‘lgan munosabatlari ijobiy tomonga о‘zgaradi.
Masalan, nonni dasturxonimizga kelishi, paxtaning chigitini ezish orqali undan yog‘ chiqishini bilish, tarvuzning urug‘ida ѐg‘ning yо‘qligini, piѐzning ildizi bilan  stakandagi suvga solib qо‘yilsa uni о‘sishi, urug‘larni tuvaklarga sepish orqali ularni unib chiqishini kо‘rish bolalar uchun juda qiziqarli. Masalan maktabga tayyorlov guruhlarida quyidagi kichik tajribalarni о‘tkazish mumkin.
“Fan va tabiat” rivojlanish markazi bolalarni tabiat bilan tanishtirish, oddiy ilmiy tushunchalarni shakllantirish va ekologik madaniyatni rivojlantirishga xizmat qiladi. Ushbu markazda olib boriladigan pedagogik jarayon bolalarning kuzatuvchanligi, qiziquvchanligi va mantiqiy fikrlashini rivojlantirishga yo‘naltiriladi.
Markaz faoliyatining asosiy mazmuni quyidagilarni o‘z ichiga oladi:
· tirik va jonsiz tabiat obyektlari bilan tanishish (o‘simliklar, hayvonlar, suv, havo, tuproq);
· tabiat hodisalarini kuzatish (fasllar almashinuvi, ob-havo o‘zgarishlari);
· oddiy tajribalar o‘tkazish orqali sabab-oqibat bog‘liqligini tushuntirish;
· ekologik tarbiya elementlarini shakllantirish;
· tabiatni asrash va unga mehr bilan munosabatda bo‘lishni o‘rgatish.
Pedagogik jarayon davomida bolalar savollar berishga, taxmin qilishga, xulosa chiqarishga o‘rganadilar. Tajribalar va kuzatuvlar orqali bolalarda ilmiy dunyoqarashning dastlabki asoslari shakllanadi.

3. “Fan va tabiat” rivojlanish markazini metodik ta’minlash
“Fan va tabiat” rivojlanish markazini samarali faoliyat yuritishini ta’minlash uchun metodik ta’minot muhim ahamiyatga ega. Metodik ta’minot pedagogik jarayonni rejalashtirish, tashkil etish va baholashga xizmat qiluvchi vositalar majmuasidan iborat.
Metodik ta’minot quyidagilarni o‘z ichiga oladi:
· davlat ta’lim standarti va o‘quv dasturlariga mos metodik qo‘llanmalar;
· didaktik materiallar, rasmlar, maketlar va ko‘rgazmali qurollar;
· tajribalar o‘tkazish uchun zarur jihozlar (idishlar, o‘lchov asboblari);
· tabiat burchagi, mini-laboratoriya va kuzatuv jurnallari;
· multimedia vositalari va interaktiv materiallar.
Pedagog metodik ta’minotdan foydalangan holda mashg‘ulotlarni qiziqarli va samarali tashkil etadi, bolalarning bilish faolligini oshiradi. Shuningdek, metodik ta’minot pedagogga pedagogik jarayonni tahlil qilish va takomillashtirish imkonini beradi.
Ilm-fan va tabiat markazining jihozlanishi. Bolalar tabiat materiallarini о‘rganish davomida fikrlaydilar, bilimorttirishga mо‘ljallangan о‘yinlar, ixtiro va kichik ilmiy tajribalarni о‘zlari uchun kashf etadilar, ularda tabiiy-ilmiy tushunchalar shakllanadi.
Tajribalar о‘tkazish uchun jihozlar: qum, suv,  о‘simlik, urug‘lar,turli shakl va rangdagi idishlar, turli xil mevalar mulyaji,  bug‘doy boshog‘i, un, non maxsulotlari suratlari, paxta shoxi, suratlar, chigit, paxtadan tayѐrlangan mahsulotlar, ekologik o‘yinlar, loto о‘yinlari, lupa, kompas, binokl,mikroskop, batareyka, magnit,  tabiat  burchagi, bolalar mehnat qurollari, maxsus  idishda tuprokq, suv,  belkurakchalar, sovun kо‘piklari bilan о‘yin.
Xulosa qilib aytganda, rivojlanish markazlarida, xususan “Fan va tabiat” rivojlanish markazida pedagogik jarayonni to‘g‘ri rejalashtirish va metodik jihatdan puxta ta’minlash bolalarning intellektual, ekologik va ijtimoiy rivojlanishiga ijobiy ta’sir ko‘rsatadi. Ushbu markaz orqali bolalarda tabiatga nisbatan ongli munosabat, ilmiy tafakkur va mustaqil fikrlash ko‘nikmalari shakllanadi.

Nazorat uchun savollar:
1.  Rivojlanish markazlarida pedagogik jarayonni rejalashtirishda qaysi asosiy omillar hisobga olinadi?
2. “Fan va tabiat” rivojlanish markazining asosiy maqsadi va vazifalari nimalardan iborat?
3. “Fan va tabiat” rivojlanish markazida bolalarning bilish faolligini oshirish uchun qanday pedagogik usullar qo‘llaniladi?
4. Ushbu rivojlanish markazida ekologik tarbiyani shakllantirish qanday yo‘llar orqali amalga oshiriladi?
5. “Fan va tabiat” rivojlanish markazini metodik ta’minlashda qanday vositalar va materiallar muhim ahamiyatga ega?


